Vir my as n gelowige vir wie die Christelike godsdiens sin en betekenis aan die lewe gee, is Jesus van Nasaret vir my n belangrike ori�nteringspunt. Ek glo die getuienis van sy eerste volgelinge wat Hom as n buitengewone mens gesien en beleef het. Van hulle beskryf Hom as die lydende kneg van God, as die verwagte messias; ander praat van Hom as God se seun, as n groot profeet, n wysheidsleermeester by uitnemendheid, ens. Die wyse waarop hulle Hom beskryf en die metafore wat hulle gebruik het, moet teen die agtergrond van die vroe� Juda�sme verstaan word. Jesus self het immers nie die Christelike godsdiens beoefen nie, maar die godsdiens waarin sy moeder en vader Hom groot gemaak het, te wete Juda�sme van die Tweede Tempeltydperk. Daarom is Hy as kind besny, het Hy die tempel en sinagoges besoek, spreuke uitgespreek en gelykenisse vertel wat verband hou met daardie godsdiens. Sy uitsprake, verhale en handelinge dra onmiskenbaar die vingermerke van daardie godsdiens en daardie leefw�reld. Die huidige navorsing oor die vroe� Juda�sme en Palestina van die eerste eeu is vir my belangrik en fassinerend. Danksy belangrike argeologiese ontdekkings in die vorige eeu beskik ons tans oor meer inligting as vorige geslagte en kan ons n beter profiel trek van Jesus, sy godsdiens, sy leefw�reld en sy tydvak in die geskiedenis.